**2 тур 2016-2017г.**

**5 - 8 кластар өсөн интернет-олимпиада һорауҙарына яуаптар.**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?Мәғәнә яғынан да,грамматик яҡтан да бер-береһенә ныҡ бәйләнгән ике йәки бер нисә һөйләмдән торған ҡушма һөйләм эйәртеүле ҡушма һөйләм тип атала.
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан. Ул 1930 йыл ойошторолған.* *Дөйөм майҙаны 70 мең гектарҙан ашыу. һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Ҡурсаулыҡта**эшләүселәрҙең күҙәтеүе аҫтында бөтә йәнлектәр һәм* ҡоштар *йәшәй. Ғалимдар бында йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Өфө – Башҡортостандың баш ҡалаһы. Өфөнө ике яҡлап уратып Ағиҙел йылғаһы аға.. Уның урамдары киң, оҙон һәм матур. Өфөлә төрлө заводтар һәм фабрикалар күп. Күп ерҙәрҙән автобус менән киләләр. Беҙҙең райондан Өфөгә поезд, самолет һәм пароход менән барып була..*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.Публицистик стиль.*

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш – тиңдәш, ҡолау - йығылыу,ауыу- тәғәрәү,төшөү,яратыу- һөйөү, ваҡыт- мәл, миҙгел ,саҡ , матур- сибәр ,йәмле ,гүзәл ,һылыу , сабый- бала.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара - икеһе бер ҡалып,икеһе лә бер сыбыҡтан ҡыуылған,силәгенә күрә ҡапҡасы*

*Душа нараспашку - асыҡ күңелле кеше , ябай*

*Глаза на мокром месте - иларға ғына тора*

*Сыграть в ящик - аяҡты һуҙыу,үлеү*

*Кот наплакал -бармаҡ менән һанарлыҡ*

*Бить баклуши - эт һуғарыу,ел ҡыйыу,йөн тибеү*

*Пристал как банный лист -һағыҙаҡ кеүек йәбешеү,йәнгә тейеү,теңкегә тейеү*

*Водить за нос* –алдап йөрөтөү

*Выеденного яйца не стоит* - *һуҡыр бер тин дә тормай*

*На душе кошки скребут-* эс бошоу ,бәғер ҡороу**,***күңелгә ауыр булыу*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан, борсаҡ сәсә - артырып һөйләү, тирмәне шәп тарта - яҡшы ашаған кеше тураһында шулай тип әйтәләр, теш ҡайрау –асыу һаҡлап уҫал ниәт тотоу, ҡойороҡ болғау - түрәләр,хәлле кешеләр алдында ҡуштанланыу,ярамһаҡланыу,мамай заманында – элек,борон заманда булған ваҡиға тураһында шулай тип әйтәләр, дөйә ҡойроғо ергә еткәс – булмай,тормошҡа ашмай торған йәки булыры бик алыҫ эш-хәл тураһында мыҫҡыллабыраҡ әйтелә*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо: бо- асыҡ ижек.рон- ябыҡ ижек, ғо -асыҡ ижек.*

*А-рыҫ-лан а- асыҡ ижек , рыҫ -ябыҡ ижек , лан - ябыҡ ижек.*

*Ет-меш: ет- ябыҡ ижек ,меш- ябыҡ ижек.*

*Мө-хәб-бәт : мө- асыҡ ижек, хәб- ябыҡ ижек, бәт -ябыҡ ижек.*

*Ҡур-ҡаҡ: ҡур- ябыҡ ижек ,ҡаҡ - ябыҡ ижек .*

*Ал-маш-сы : ал- ябыҡ ижек ,маш- ябыҡ ижек ,сы -ябыҡ ижек.*

1. ***Ҡара диңгеҙ***  *һүҙенең яһалышын аңлатып яҙырға?* ***Ҡара диңгеҙ***  *-был ҡушма исем.*

***10.Юлдаш, ҡурайсы һүҙҙәренең ялғау төрөн билдәләгеҙ?*** Исемдән һәм исемдәш һүҙ төркөмдәренән **исем яһаусы ялғауҙар**.-сы, -се, -со, -сө ялғауы, исемдәргә ҡушылып, һөнәр эйәһе атамаһы яһай: *ҡурай-сы*.-даш, -дәш, -ҙаш, -ҙәш, -таш, -тәш яһаусы ялғауҙары ҡушылып, бер урын, бер осор, бер уйлы кешеләрҙе белдереүсе исемдәр яһала: *юл-даш*.

***11.*** *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?Ҡайһы бер осраҡта яңғыҙлыҡ исемдәр ҙә күплектә килә. Бында яңғыҙлыҡ исемдәр аҙаштарҙы түгел,ә төркөмдәге кешеләрҙе белдерә.

***12.*** *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр? Билдәһеҙ төшөм килеш.

***13.Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән? **Төп сифат.**Предметтың характерын, эске сифаттарын белдерә: *тәүәккәл, булдыҡһыҙ.*

***14. Фото, код, ток һүҙҙәрендәге О хәрефе ҡайһы килеш ялғауында һаҡланмай?*** *Рус теленән ингән һүҙҙәрҙә о хәрефе булһа эйәлек һәм төбәү килеш ялғауҙарында ы яҙыла .*

15.Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…Билдәләү алмашы*

16. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.* ***Ҡушма ҡылымдар.****.* **Лексик-синтаксик юл менән яһалыш.** *Ит*ярҙамсы ҡылымы ҡатнашлығында ҡушма ҡылымдарҙың ошондай семантик төркөмө яһала: исем, сифат, һан, алмаш һәм модаль һүҙҙәр менән бәйләнешкә инеп, эш башҡарыуҙы йәки хәл-торошто белдереүсе ҡылымдар: ***ауыҙ ит****;* Нығынған һүҙбәйләнештәр тибындағы бындай ҡушма ҡылымдарҙы яһалыштары буйынса түбәндәге структур төркөмдәргә бүлеп ҡарарға була: а) «төшөм килештәге исем + ҡылым» (***күңел ас, хәл йый***); б) «сифат, рәүеш, оҡшатыу һүҙҙәре һ.б.+ ҡылым» (***ҡаршы ал****).*

17. *Исемеңде ташҡа яҙма, ил йөрәгенә яҙ .*(Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.Был бойороҡ һөйләм.

18. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

Эйәлек затында килгән исемдәр:Башҡортостаным -төп килеш, һөйләмдә эйә була, Бүздәгем -төп килеш, һөйләмдә эйә була, әсәйем-төп килеш, һөйләмдә эйә була, илкәйемдең-эйәлек килеш, һөйләмдә тултырыусы була,яҡтарым-төп килеш, һөйләмдә эйә була, әсәйем-төп килеш, һөйләмдә эйә була,һағыштарымдан-сығанаҡ килеш**,** һөйләмдә тултырыусы була, йөрәккәйемә -төбәү килеш ,һөйләмдә тултырыусы була.

19. Бирелгән омонимдарҙың төрөн билдәләгеҙ: *өй (йорт) – өй (бойороҡ һөйкәлешендә ҡылым формаһы ) Лексик –грамматик омонимдар йәки омоформалар. Лексик –грамматик омонимдар йәки омоформалар тип тик айырым бер грамматик формала ғына әйтелеш һәм яҙылыштары тап килгән ,ә мәғәнәләре менән айырылған һүҙҙәргә әйтәләр.*

20.Антоним, синоним, омоним һүҙлектәре ниндәй төркөмгә ҡарай? Антоним, синоним, омоним һүҙлектәре лексик төркөмгә ҡарай.